Ρίτσαρντ Κλογκ

Ο Ρίτσαρντ Κλογκ (Richard Clogg, γεν. 1939 στο Ρότσντεϊλ) είναι Βρετανός ιστορικός και ακαδημαϊκός, ειδικός στη σύγχρονη ελληνική ιστορία.

Βιογραφία 
Ο Κλογκ σπούδασε ιστορία στο Πανεπιστήμιο του Εδιμβούργου, απ' όπου αποφοίτησε (Master) το 1963.  

To 1958 επισκέφθηκε για πρώτη φορά την Ελλάδα, φθάνοντας με τρένο από το Βελιγράδι στο συνοριακό σταθμό της Γευγελής και τελικό προορισμό την Κωνσταντινούπολη, εγκαινιάζοντας μια σχέση ζωής με τη χώρα που μελέτησε κι αγάπησε πολύ.  Η έλευση της δικτατορίας των Συνταγματαρχών το 1967 τον βρήκε στην Ελλάδα να ερευνά ιστορικά αρχεία, τον πίκρανε πολύ και με την επιστροφή του στην Αγγλία εργάστηκε με την εκδότρια Ελένη Βλάχου για να αποκρούσει την προπαγάνδα της Χούντας που επιχειρούσε να εξωραϊσει την εικόνα της στο εξωτερικό. Όταν έμαθε οτι ο υπεύθυνος των δημοσίων σχέσεων της Χούντας πλήρωνε έναν Βρετανό βουλευτή του Εργατικού κόμματος, τον Γκόρντον Μπάτζιερ (Gordon Bagier), για να διαμορφώνει θετική εικόνα για τους Συνταγματάρχες ενήργησε σε συνεργασία με τη Βλάχου και το συγγραφέα κι εκπαιδευτικό Αλέξη Δημαρά για να σταματήσουν τη δράση του λομπίστα. Το σκάνδαλο διέρρευσε σε πολλές εφημερίδες και τάραξε την κοινοβουλευτική ζωή της Βρετανίας. 

Από το 1969 διδάσκει νεοελληνική ιστορία στο King's College του Λονδίνου, αρχικά ως λέκτορας και από το 1988 ως το 1995 ως καθηγητής βαλκανικής ιστορίας. Συνεργάστηκε με τον συγγραφέα Κρις Μόνταγκιου Γουντχαους, που είχε πολεμήσει πλάι πλάι με τους αντιστασιακούς του ΕΛΑΣ και του ΕΔΕΣ στην Ελλάδα της Κατοχής, προλογίζοντας μάλιστα μερικά από τα βιβλία του. Το 1995, έγινε ανώτερος ερευνητής, καθώς και συνάδελφος του διοικητικού συμβουλίου του κολλεγίου St Antony's, του Πανεπιστημίου της Οξφόρδης.

Εργασία 
Ο Κλογκ έχει αποκτήσει φήμη ως ειδικός στη σύγχρονη ελληνική ιστορία. Το πιο γνωστό έργο του Μια Σύντομη Ιστορία της Ελλάδας (A Concise History of Greece, 1992) εξετάζει την ιστορία της χώρας από τα Ορλωφικά (1770) ως το 2000, έθεσε νέα πρότυπα στον τομέα, μεταφράστηκε σε πολλές γλώσσες (όλες τις βαλκανικές) και βραβεύτηκε με το βραβείο Ράνσιμαν το 1993. Ο ίδιος ο Κλογκ τιμήθηκε με τον Χρυσό Σταυρό του Ελληνικού Τάγματος Τιμής από τον Πρόεδρο της Ελληνικής Δημοκρατίας Κωστή Στεφανόπουλο το 2002.  

Το 2019 κυκλοφόρησε το έργο του Ο επίμονος ιστορικός - Μια ακαδημαϊκή Οδύσσεια από την Οξφόρδη ως την Αθήνα από τις εκδόσεις Παπαδόπουλος.

Δημοσιεύσεις

Ως συγγραφέας 

 Μέρη και εκλογές στην Ελλάδα. Η αναζήτηση της νομιμότητας , Durham: Duke University Press 1987. 
 Μια σύντομη Ιστορία της σύγχρονης Ελλάδας, Cambridge: Cambridge University Press 1979. 
 (με τη Mary Jo Clogg) Ελλάδα, Οξφόρδη: Clio 1980. 
 Συνοπτική ιστορία της Ελλάδας,  Cambridge: Cambridge University Press 1992 (2002). 
 Ανατολή. Μελέτες στην ελληνική ανατολή τον 18ο και 19ο αιώνα , Aldershot: Variorum 1996. 
Η καθ' ημάς Ανατολή. Μελέτες στην οθωμανική ιστορία , Κωνσταντινούπολη: Isis Press 2004.
 Μειονότητες στην Ελλάδα. Πτυχές μιας πολυμορφικής κοινωνίας , Λονδίνο: Hurst 2002. 
Greek to me. A Memoir of Academic Life.  2017

Ως συντάκτης 

 Η αλληλογραφία του Αδαμάντιου Κοραή με τον Θωμά Burgess 1789-1792, Βιέννη: Österreichische Akademie der Wissenschaften 1969. 
 Ο αγώνας για την ανεξαρτησία της Ελλάδας. Δοκίμια για την 150η επέτειο του Ελληνικού Αγώνα Ανεξαρτησίας , Λονδίνο: Macmillan 1973. 
 (με την Phyllis Auty) Βρετανική πολιτική για την αντίσταση κατά τη διάρκεια της πολεμικής περιόδου στη Γιουγκοσλαβία και στην Ελλάδα, Λονδίνο: Macmillan 1975. 
 Το κίνημα για την ανεξαρτησία της Ελλάδας, 1770-1821. Μια συλλογή εγγράφων , Λονδίνο: Macmillan 1976. 
 Ελλάδα στη δεκαετία του '80, Λονδίνο: Macmillan 1980. 
 Βαλκανική κοινωνία στην εποχή της ελληνικής ανεξαρτησίας, Λονδίνο: Macmillan 1981. 
 Η ελληνική διασπορά στον εικοστό αιώνα, Basingstoke: Macmillan 1999. 
 Ελλάδα 1940-1949. Επάγγελμα, αντίσταση, εμφύλιος πόλεμος. Ένα ιστορικό ντοκιμαντέρ , Basingstoke et alib .: Palgrave Macmillan 2002. 
 Έχοντας δώρα στους Έλληνες. Ανθρωπιστική βοήθεια στην Ελλάδα τη δεκαετία του 1940 , Basingstoke: Palgrave Macmillan 2008.

Βιβλιογραφικές αναφορές

Εξωτερικοί σύνδεσμοι 

 Richard Clogg για το Ηνωμένο Βασίλειο στην Ελλάδα  

Βρετανοί ιστορικοί